《踰月苦旱忽得邑宰喜雨诗用韵二首》
宋代·林希逸

连日非无数点飞，滨溪底见响舂机。甘霖君已吟成卷，炎赫吾方汗湿衣。

雷邑未能均泽施，龙君可要逐方祈。笺天更仗伊谁力，外史臣惭似蚁微。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。